[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000007", "text": "Pan ddadlennodd Gwyddor Data Dynol (HDS) eu gwefan chwyldroadol yn ddiwedd mis Gorffennaf, gwnaeth fwy na rhoi manylion am amledd pob afiechyd yn y Deyrnas Unedig am y tro cyntaf erioed."}, {"text_idx": "#000008", "text": "Mae\u2019r adnodd ar-lein hwn sy\u2019n torri tir newydd yn golygu cam aruthrol fawr ar gyfer dadansoddi gwybodaeth am iechyd byd-eang \u2013 gan yn uniongyrchol rymuso gwyddonwyr ymchwil a chwmni\u0308au fferyllol i ddeall baich afiechyd ac anghenion iechyd y boblogaeth yn well ac yn gyflymach nag erioed o\u2019r blaen."}, {"text_idx": "#000009", "text": "Sut y gwnaeth y fenter ryfeddol hon a leolir yng Nghaerdydd y fath arloesedd syfrdanol \u2013 sy\u2019n gallu cyflawni mewn munudau y math o ddata oedd gynt yn cymryd blynyddoedd?"}, {"text_idx": "#000010", "text": "Siaradasom ag aelodau o di\u0302m Gwyddor Data Dynol i ganfod mwy o wybodaeth...."}, {"text_idx": "#000011", "text": "Cam aruthrol fawr dros ddadansoddi gwybodaeth am iechyd byd-eang"}, {"text_idx": "#000012", "text": "\u201cMae ein gwefan yn drobwynt i ddadansoddi iechyd byd-eang, eglura Rhiannon Thomason, Prif Swyddog Gweithredol Gwyddor Data Dynol, \u201cac yn garreg filltir fawr yn y daith tuag at well gwybodaeth am iechyd cyhoeddus."}, {"text_idx": "#000013", "text": "\u201cCyhoeddodd y llwyfan newydd hwn gyffredinolrwydd yr holl afiechydon yn y Deyrnas Unedig am y tro cyntaf erioed \u2013 gan rymuso gweithwyr meddygol proffesiynol, ymchwilwyr a\u2019r cyhoedd a\u0302\u2019r gallu i gael at a deall amledd a digwyddiadau pob afiechyd ymysg poblogaeth y Deyrnas Unedig."}, {"text_idx": "#000014", "text": "\u201cDerbyniasom ymateb anhygoel o gadarnhaol gan arbenigwyr ledled y diwydiant data iechyd \u2013 sy\u2019n cadarnhau drachefn natur chwyldroadol ein peiriant dadansoddol, Livingstone, a bwerodd y torri tir newydd arloesol hwn, gan ddod a\u0302\u2019r gallu i ddadansoddi data gofal iechyd yn arferol mewn amser real agos."}, {"text_idx": "#000015", "text": "\u201cRwyf yn anhygoel falch o di\u0302m Gwyddor Data Dynol a agorodd y drws i oes newydd o ymchwil gofal iechyd a chynhyrchu tystiolaeth byd go iawn yn gyflymach nag a welwyd erioed o\u2019r blaen.\u201d"}, {"text_idx": "#000016", "text": "Gwefan hawdd ei defnyddio sy\u2019n gwella deilliannau iechyd yn y Deyrnas Unedig ac yn fyd-eang"}, {"text_idx": "#000017", "text": "\u201cO ganlyniad i\u2019r awtomeiddio a\u2019r arloesi dadansoddol hynod hyn, mae gwefan yn cynnig rhyngwyneb sy\u2019n hawdd ei ddefnyddio sy\u2019n galluogi defnyddwyr i hidlo data cyffredinolrwydd fesul afiechyd."}, {"text_idx": "#000018", "text": "\u201cDrwy gynnig mynediad parod at ddadansoddiad epidemiolegol hanfodol, mae Livingstone yn ein helpu i gyflawni\u2019n hamcanion o wella deilliannau gofal iechyd yn y Deyrnas Unedig a ledled y byd \u2013 drwy wefan hawdd ei defnyddio sy\u2019n galluogi pawb i hidlo data cyffredinolrwydd fesul afiechyd."}, {"text_idx": "#000019", "text": "\u201cP\u2019un a ydych yn lluniwr polisi, yn ymchwilydd, yn ddarparwr gofal iechyd neu\u2019n aelod o\u2019r cyhoedd, bydd y llwyfan chwyldroadol hwn yn eich helpu i ddeall epidemioleg afiechydon ledled y byd \u2013 ac yn ein galluogi ninnau i hysbysu strategaethau triniaethau mwy effeithiol, mentrau iechyd cyhoeddus a mesurau ataliol.\u201d"}, {"text_idx": "#000022", "text": "\u201cDengys y chwyldro a gre\u0308ir gan PrevalenceUK pam rydym wedi bod mor llawn cyffro ac ymrwymedig i gefnogi Gwyddor Data Dynol. Mae\u2019n eglur inni fod y cwmni hwn wedi\u2019i adeiladu i gyflawni uchelgais safon byd \u2013 gan gael effaith fawr ar ein Rhanbarth a ledled y byd."}, {"text_idx": "#000023", "text": "\u201cErs buddsoddi yng ngweledigaeth Gwyddor Data Dynol, gwelsom eu ti\u0302m yn mwy na dyblu mewn nerth, yn cyflwyno\u2019r llwyfan Livingstone chwyldroadol, ac yn awr yn lansio adnodd PrevalenceUK cyntaf y byd."}, {"text_idx": "#000026", "text": "\u201cMae yna ffrwd o arloesi\u2019n llifo\u2019n ddwfn ac yn chwim drwy sectorau blaenoriaethol Prifddinas-Ranbarth Caerdydd i gyd ar hyn o bryd."}, {"text_idx": "#000027", "text": "\u201cMae ein clwstwr Lled-ddargludyddion Cyfansawdd yng nghanol strategaeth y Deyrnas Unedig, ac mae Media.Cymru a\u2019r Ganolfan Arloesi Seiber yn llunio dyfodol ein diwydiannau Creadigol a Seiber, ac mae Technoleg Ariannol yn parhau i dyfu o nerth i nerth drwy FinTech Cymru \u2013 ac mae ein sector Technoleg Feddygol yn gwneud argraff ar raddfa fyd-eang, diolch i\u2019r timau yn Creo Medical, Jellagen ac yma yn Gwyddor Data Dynol."}, {"text_idx": "#000028", "text": "\u201cMae Rhiannon a\u2019i thi\u0302m yn haeddu\u2019r holl glod am yr hyn y maent eisoes wedi\u2019i gyflawni \u2013 ac rwyf yn sicr bod yna lawer mwy i ddod gan y fenter eithriadol hon.\u201d"}, {"text_idx": "#000030", "text": "Y trawsnewidiad mewn trafnidiaeth sy\u2019n creu rhanbarth cysylltiedig, cystadleuol"}, {"text_idx": "#000032", "text": "Media Cymru: piblinell arloesi sy\u2019n barod ar gyfer gweithredu"}, {"text_idx": "#000033", "text": "Media Cymru: ailfeddwl y posibilrwydd mewn ymchwil a datblygu ac arloesi"}, {"text_idx": "#000034", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]